ใช้การเปลี่ยนแปลงทางอาหาร เปลี่ยนแปลงวิถีชีวิตทันที ใช้ยา
คอเลสเตอรอลมีอยู่ในไขมันที่อยู่ในเลือดของเรา ร่างกายคุณนั้นจะผลิตคอเลสเตอรอลออกมาเองจำนวนหนึ่ง ดังนั้นถ้าคุณลดจำนวนที่จะบริโภคเข้าไปได้ก็ถือว่าช่วยได้มาก คอเลสเตอรอลที่มีมากเกินไปจะเพิ่มความเสี่ยงหลอดเลือดอุดตันกับโรคหัวใจ คนที่เป็นโรคหัวใจไม่ควรกินคอเลสเตอรอลเกินกว่า 200 มิลลิกรัมต่อวัน แต่ต่อให้ไม่ได้เป็นโรคหัวใจ ทางที่ดีก็ควรจำกัดจำนวนไว้แค่ 300 มิลลิกรัมหรือน้อยกว่านั้น คุณสามารถทำได้โดย:  หลีกเลี่ยงไข่แดง. เวลาทำอาหารที่มีไข่ ลองใช้อย่างอื่นแทนไข่จริง ไม่กินเครื่องใน ส่วนใหญ่มันมีคอเลสเตอรอลสูง ลดการกินเนื้อแดงลง เปลี่ยนจากผลิตภัณฑ์จากนมแบบเต็มมันเนยไปเป็นแบบพร่องมันเนย ซึ่งนี่รวมถึงนม โยเกิร์ต ครีม กับเนยแข็ง ไขมันเหล่านี้เพิ่มระดับคอเลสเตอรอล แม้ร่างกายต้องการไขมันในปริมาณเล็กน้อยอยู่บ้าง คุณสามารถรับได้จากไขมันอิ่มตัวเชิงเดี่ยว คุณสามารถลดไขมันที่ไม่ดีต่อสุขภาพนี้ได้โดย:  ทำอาหารด้วยไขมันอิ่มตัวเชิงเดี่ยวเช่น น้ำมันคาโนล่า น้ำมันถั่วลิสง กับน้ำมันมะกอก แทนที่จะเป็นน้ำมันปาล์ม น้ำมันหมู เนย หรือเนยขาว กินเนื้อไร้มันอย่างเนื้อไก่กับเนื้อปลา จำกัดปริมาณของครีม เนยแข็ง ไส้กรอก กับนมช็อกโกแลตที่คุณบริโภค ตรวจดูส่วนผสมในอาหารแปรรูปที่วางขายทั่วไป กระทั่งอาหารที่โฆษณาว่าปราศจากไขมันทรานส์ก็มักจะมีไขมันทรานส์ อ่านส่วนผสมและมองหาน้ำมันที่ผ่านกรรมวิธีเติมไฮโดรเจนบางส่วน มันคือไขมันทรานส์ ผลิตภัณฑ์ที่มักมีไขมันทรานส์ได้แก่มาร์การีน กับพวกแครกเกอร์ เค้ก และคุกกี้สำเร็จรูป มาร์การีนนั้นเป็นตัวดีที่มักมีไขมันทรานส์เลย พวกมันมีวิตามินกับใยอาหารสูง แต่มีไขมันกับคอเลสเตอรอลต่ำ กินผลไม้ 4-5 หน่วยบริโภคและผัก 4-5 หน่วยบริโภคทุกวัน แปลงได้เท่ากับผักกับผลไม้ในปริมาณราว 2 ถึง 2.5 ถ้วยต่อวัน คุณสามารถเพิ่มผักผลไม้เข้าไปโดย:  ลดอาการหิวลงไปบ้างโดยเริ่มกินสลัดก่อน การกินสลัดก่อนจะทำให้หิวน้อยลงในเวลาที่อาหารที่เข้มข้นและมันเยิ้มกว่าอย่างพวกเนื้อถูกยกมาเสิร์ฟ มันจะช่วยคุณควบคุมปริมาณอาหาร ให้สลัดมีผักผลไม้หลายๆ ประเภท เช่น ผักใบเขียว แตงกวา แครอท มะเขือเทศ อะโวคาโด ส้ม และแอปเปิล กินผลไม้เป็นของหวานแทนที่จะเป็นพวกที่ไขมันสูงอย่างเค้ก พาย ขนมอบกรอบ หรือลูกอม ถ้าคุณทำฟรุตสลัด อย่าเติมน้ำตาลลงไป ให้ดื่มด่ำรสหวานโดยธรรมชาติของผลไม้แทน ผลไม้ที่นิยมกันอาทิเช่น มะม่วง ส้ม แอปเปิล กล้วย และแพร์ ผักผลไม้ติดตัวไปทำงานหรือไปเรียนเพื่อลดอาการหิวในระหว่างมื้อ คืนก่อนหน้านั้นคุณอาจจัดแครอทแท่ง พริกหยวกล้างสะอาด แอปเปิลหรือกล้วยใส่ถุงเตรียมไว้ก่อนก็ได้ กากใยอาหารจะช่วยคุณควบคุมคอเลสเตอรอล มันถือได้ว่าเป็น "ไม้กวาดทางธรรมชาติ" และช่วยลดคอเลสเตอรอลลงเมื่อกินไปสักระยะ และยังช่วยให้คุณรู้สึกอิ่ม คุณจึงกินอาหารที่มีแคลอรี่กับคอเลสเตอรอลสูงน้อยลง การเปลี่ยนไปกินโฮลเกรนเป็นทางเพิ่มกากใยอาหารที่ง่ายมาก ตัวเลือกได้แก่:  ขนมปังโฮลเกรน รำข้าว ข้าวกล้องแทนที่ข้าวขาว โอ๊ตมีล พาสต้าเส้นโฮลวีท ไม่เชื่อพวกสินค้าที่คุยโวโอ้อวดว่าจะลดคอเลสเตอรอลได้ในทันทีไว้ก่อน อาหารเสริมนั้นไม่ได้มีข้อบังคับที่เคร่งครัดเหมือนพวกยา นี่ก็หมายความว่าพวกมันได้ผ่านการทดสอบมาน้อยกว่าและจำนวนที่ใช้ก็ไม่คงที่ อย่างไรก็ตาม จำเป็นที่จะต้องทำความเข้าใจกันก่อนว่าแม้มันจะทำจากธรรมชาติ พวกมันก็อาจไปทำปฏิกิริยากับยาขนานอื่น แม้กระทั่งยาที่มีวางขายทั่วไปด้วย ด้วยเหตุผลนี้จึงจำเป็นที่ต้องคุยกับหมอก่อนคิดกินอาหารเสริม โดยเฉพาะถ้าคุณกำลังท้องหรือให้นมลูก อาหารเสริมที่น่านำมาพิจารณาได้แก่:  อาติโชค รำข้าวโอ๊ต ข้าวบาร์เลย์ กระเทียม เวย์โปรตีน เปลือกเทียนเกล็ดหอม ไซโตสตานอล (Sitostanol) เบต้า ไซโตสเตอรอล (Beta-sitosterol) บางตัวอาจมีโลวาสแตติน (lovastatin) มันเป็นส่วนผสมที่ออกฤทธิ์ในยาที่ชื่อเมวาคอร์ (Mevacor) การใช้มันเป็นอาหารเสริมนับว่าอันตรายเพราะอาหารเสริมไม่ได้มีข้อบังคับเรื่องจำนวนที่ใช้ และคุณไม่ได้รับคำแนะนำทางการใช้ที่จำเป็น แทนที่จะใช้ข้าวยีสต์แดงที่มีโลวาสแตติน มันจะปลอดภัยกว่าถ้านัดหมอและได้รับคำแนะนำรวมถึงข้อห้ามการใช้ยาที่เหมาะสม การออกกำลังกายทำให้ร่างกายรับมือกับไขมันและคอเลสเตอรอลได้ดีขึ้น แต่สำคัญที่คุณต้องเริ่มอย่างช้าๆ และอย่าหักโหมเกินกว่าร่างกายจะรับไหว ให้ปรึกษาหมอก่อนจะเริ่มออกกำลังกายเพื่อให้แน่ใจว่าคุณสามารถทำได้ไหว จากนั้นค่อยเพิ่มความหนักหน่วงขึ้นไปจนสามารถออกกำลังได้ระหว่าง 30 นาทีถึงหนึ่งชั่วโมงต่อวัน กิจกรรมที่ควรลองก็อย่างเช่น:  การเดิน จ๊อกกิ้ง ว่ายน้ำ ถีบจักรยาน เข้าร่วมทีมกีฬาในละแวกบ้าน เช่น ทีมบาสเก็ตบอล วอลเลย์บอล หรือ เทนนิส การเลิกสูบบุหรี่จะทำให้มีระดับคอเลสเตอรอลดีขึ้น ลดความดันเลือด และลดความเสี่ยงที่จะเป็นโรคหัวใจ เส้นเลือดในสมองแตก มะเร็ง และโรคปอด คุณอาจพบว่าทำสิ่งต่อไปนี้อาจเป็นประโยชน์:  หากำลังใจทางสังคมจากครอบครัว เพื่อน กลุ่มสนับสนุนในละแวกบ้าน เว็บบอร์ด และสายด่วนสุขภาพ ปรึกษาหมอ ใช้การบำบัดโดยหาสิ่งทดแทนนิโคติน ไปหาผู้เชี่ยวชาญด้านสิ่งเสพติด หลายคนมีความเชี่ยวชาญด้านการช่วยให้คนเลิกบุหรี่ พิจารณาการรักษาโดยยอมรับเป็นผู้ป่วยใน รักษาน้ำหนักให้อยู่ในระดับควบคุมได้จะช่วยคุณลดคอเลสเตอรอลลง ถ้าคุณน้ำหนักมากเกินไป การลดน้ำหนักลงเพียงห้าเปอร์เซ็นต์ของน้ำหนักตัวก็สามารถลดคอเลสเตอรอลลงแล้ว หมออาจแนะนำให้ไปลดน้ำหนักถ้า:  คุณเป็นผู้หญิงที่มีรอบเอว 35 นิ้วหรือกว่านั้น หรือเป็นผู้ชายที่มีรอบเอว 40 นิ้วหรือกว่านั้น คุณมีดัชนีมวลกายสูงเกิน 29 แอลกอฮอล์มีทั้งแคลอรี่สูงและสารอาหารต่ำ นี่หมายถึงการดื่มมันมากๆ จะเพิ่มความเสี่ยงที่จะอ้วน เมโยคลินิกแนะนำให้จำกัด:  วันละแก้วสำหรับผู้หญิง และวันละหนึ่งถึงสองแก้วสำหรับผู้ชาย เบียร์ ไวน์หรือเหล้าแรงๆ หนึ่งช็อตล้วนแต่นับเป็นหนึ่งแก้ว ยาในกลุ่มนี้มักนำมาใช้ลดคอเลสเตอรอล พวกมันจะป้องกันไม่ให้ตับผลิตคอเลสเตอรอล บังคับให้ตับเอามันออกมาจากกระแสเลือด ยาเหล่านี้ยังช่วยลดการสะสมในหลอดเลือด เมื่อคุณเริ่มใช้ยา คุณอาจต้องใช้มันต่อเนื่องไปตลอดชีวิต เพราะคอเลสเตอรอลจะพุ่งสูงถ้าหยุดใช้ ผลข้างเคียงได้แก่ ปวดศีรษะ เมื่อยกล้ามเนื้อ และท้องเสีย ยากลุ่มสแตตินที่ใช้กันบ่อยได้แก่:  อะโตวาสแตติน (Atorvastatin) ชื่อทางการค้าคือ Lipitor ฟลูวาสแตติน (Fluvastatin) ชื่อทางการค้าคือ Lescol โลวาสแตติน (Lovastatin) ชื่อทางการค้าคือ Mevacor, Altoprev พิตาวาสแตติน (Pitavastatin) ชื่อทางการค้าคือ Livalo พราวาสแตติน (Pravastatin) ชื่อทางการค้าคือ Pravachol โรซูวาสแตติน (Rosuvastatin) ชื่อทางการค้าคือ Crestor ซิมวาสแตติน (Simvastatin) ชื่อทางการค้าคือ Zocor ยาเหล่านี้จะจับกับกรดน้ำดี ทำให้ในกระบวนการผลิตน้ำดีเพิ่มนั้น ตับต้องดันคอเลสเตอรอลออกจากกระแสเลือด ยาเรซิ่นดักจับน้ำดีที่ใช้ทั่วไปได้แก่:  คอเลสไตรามีน (Cholestyramine) ชื่อทางการค้าคือ Prevalite คอเลสเซเวแลม (Colesevelam) ชื่อทางการค้าคือ Welchol คอเลสติพอล (Colestipol) ชื่อทางการค้าคือ Colestid ยาเหล่านี้ป้องกันลำไส้เล็กไม่ให้ดูดซึมคอเลสเตอรอลจากอาหารในระหว่างการย่อยอาหารเหล่านั้น  อีเซทิไมบ์ (Ezetimibe) ชื่อทางการค้าคือ Zetia อาจใช้เสริมยาสแตติน เวลาใช้มันเพียงลำพังมักจะไม่ทำให้เกิดผลข้างเคียง อีเซทิไมบ์-ซิมวาสแตติน (Ezetimibe-simvastatin) ชื่อทางการค้าคือ Vytorin เป็นยาผสมรวมที่ลดทั้งการดูดซึมคอเลสเตอรอลและลดความสามารถของร่างกายในการผลิตคอเลสเตอรอล ผลข้างเคียงคือปัญหาท้องเสียและปวดกล้ามเนื้อ องค์การอาหารและยาได้อนุมัติยาที่สามารถฉีดเองที่บ้านเดือนละครั้งสองครั้ง ยาเหล่านี้จะเพิ่มจำนวนคอเลสเตอรอลที่ตับสามารถดูดซึมได้ พวกมันมักถูกสั่งจ่ายให้คนที่เคยเป็นโรคหัวใจหรือเส้นเลือดในสมองแตก และมีความเสี่ยงสูงที่จะเกิดเช่นนั้นอีกครั้ง ยาเหล่านี้ได้แก่:  อาลิโรคูแมบ (Alirocumab) ชื่อทางการค้าคือ Praluent อีโวโลคูแมบ (Evolocumab) ชื่อทางการค้าคือ Repatha
ลดจำนวนคอเลสเตอรอลที่คุณบริโภค. เลี่ยงไขมันทรานส์กับไขมันอิ่มตัว. ดับความหิวด้วยผักผลไม้. ลดคอเลสเตอรอลโดยการเปลี่ยนไปกินอาหารที่มีกากใยสูง. ปรึกษาเรื่องอาหารเสริมกับหมอ. ตรวจดูส่วนประกอบของอาหารเสริมข้าวยีสต์แดง. เริ่มออกกำลังกาย. ทำให้สุขภาพดีขึ้นทันตาโดยการเลิกสูบบุหรี่. ควบคุมน้ำหนัก. ลดแอลกอฮอล์. ปรึกษาหมอเรื่องสแตติน (statin). ถามหมอเกี่ยวกับยาเรซิ่นดักจับน้ำดี (bile-acid-binding resins). ป้องกันร่างกายของคุณจากการดูดซึมคอเลสเตอรอลด้วยยา. ถามหมอว่ามียาอะไรใหม่บ้างถ้ายาตัวเก่าใช้ไม่ได้ผล.
https://www.wikihow.com/Lower-Cholesterol-Fast https://www.wikihow.com/Lower-Cholesterol-Fast https://www.wikihow.com/Lower-Cholesterol-Fast
Using Quick Dietary Changes Making Lifestyle Changes Right Away Taking Medications